****

**Bērnu aizsardzības centrs**

Eiropas Sociālā fonda Plus līdzfinansētais projekts Nr. 4.3.6.5/1/24/I/001

“Atbalsta pasākumi bērniem ar uzvedības vai atkarību problēmām un to ģimenēm”

**Informatīvais ziņojums par projekta aktualitātēm**

**no 01.02.2025. līdz 31.07.2025.**

31.07.2025.

 Bērnu aizsardzības centra (turpmāk – Centrs) Atbalsta pakalpojumu departamentā (turpmāk – APD) **strādā 12 bērna atbalsta speciālisti** (turpmāk - BAS), nodrošinot pārstāvniecību piecos Latvijas reģionos: Rīgā 4 BAS, Liepājā 2 BAS, Jelgavā 2 BAS, Preiļos 2 BAS un Gulbenē 2 BAS. BAS ir bērnu uzticības persona, kas sniedz psihosociālu un emocionālu atbalstu, organizē un koordinē sadarbību ar bērna gadījuma risināšanā iesaistītajām institūcijām (piemēram, bāriņtiesu, sociālo dienestu, policiju, skolu, ārstniecības iestādi u.c.) un veicina vajadzībām atbilstošu pakalpojumu piesaisti.

Lai nodrošinātu iespējami veiksmīgāku BAS pakalpojuma ieviešanu, APD aktualizēja BAS darba organizēšanas kārtību, nodrošināja supervīzijas un kovīzijas, organizēja iknedēļas sanāksmes, “prāta vētras” u.c. pasākumus. Regulāri tika pārrunāti BAS pakalpojuma mērķi, savstarpējās sadarbības un atbalsta sniegšanas iespējas, kā arī BAS integrācija bērnu tiesību aizsardzības sistēmā. Laika periodā no 2025. gada 7. maija līdz 4. jūnijam Liepājā, Preiļos, Gulbenē, Jelgavā, Rīgā un Rīgas reģionā notika domnīcas, kurās APD speciālisti informēja pašvaldību iestāžu un nevalstisko organizāciju pārstāvjus par projekta ietvaros plānotajiem un jau uzsāktajiem atbalsta pasākumiem bērniem ar uzvedības vai atkarību problēmām, vai to attīstības risku, kā arī diskutēja par BAS pakalpojuma pilnveides un sadarbības veicināšanas iespējām.

BAS pakalpojums pārskata periodā tika nodrošināts 82 ārpusģimenes aprūpē esošiem bērniem, kuriem ir uzvedības vai atkarību problēmas, no kuriem 46 bērni šobrīd dzīvo bērnu aprūpes iestādēs, 29 bērni dzīvo pie aizbildņiem un 7 bērni dzīvo audžuģimenēs. BAS pakalpojumu turpina sniegt arī 6 pilngadīgiem jauniešiem, kuri uzsākuši sadarbību ar BAS līdz 18 gadu vecumam. Ja vērtē BAS pakalpojuma saņēmēju sadalījumu pa reģioniem, tad Rīgā un Pierīgā BAS strādā ar 26 bērniem, Zemgales reģionā - ar 19 bērniem, Latgales reģionā - ar 10 bērniem, Vidzemes reģionā - ar 16 bērniem un Kurzemes reģionā - ar 17 bērniem. Tajā pat laikā BAS pakalpojuma nodrošināšana ir izbeigta 5 bērniem.

Attēls, kurā ir mīkla, persona, puzle

Apraksts ģenerēts automātiski Projekta aktivitātes “***Vadlīniju izstrāde MK noteikumu 3.2. apakšpunktā minēto bērna atbalsta speciālistu funkciju īstenošanai***” ietvaros 2025. gada 4. aprīlī tika saskaņots SIA “Projektu un kvalitātes vadība” izstrādātais nodevums “Ārvalstu prakses izpēte darbā ar bērniem ar uzvedības vai atkarību problēmām vai to attīstības risku” un 2025. gada 7. maijā nodevums “Latvijas prakses izpēte darbā ar bērniem ar uzvedības vai atkarību problēmām vai to attīstības risku”. Ņemot vērā Latvijas un ārvalstu prakses, kā arī BAS izmēģinājuprojekta izpētes laikā gūtās atziņas, notiek nodevuma “Vadlīnijas bērna atbalsta speciālistam darbam ar bērniem ar uzvedības vai atkarību problēmām vai to attīstības risku” pilnveide, kas sniegs teorētisku un praktisku informāciju BAS darba pienākumu izpildei.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Atbalsta sistēmas un pakalpojumu bērniem ar uzvedības vai atkarību problēmām vai to attīstības risku un viņu ģimenēm pieejamības izvērtēšana un sabiedriskās domas izpēte*”** ietvaros 2025. gada 20. februārī tika saskaņots SIA “Projektu un kvalitātes vadība” izstrādātais nodevums “Latvijā un ārvalstīs pieejamās bērnu uzvedības vai atkarības problēmu agrīnu risku novērtēšanas sistēmas, tai skaitā rīki” un 2025. gada 18. jūlijā nodevums „Sabiedriskās domas izpēte par bērnu ar uzvedības vai atkarību problēmām vai to attīstības risku un viņu ģimeņu vajadzībām, esošajiem un nepieciešamajiem pakalpojumiem un atbalstu uzvedības vai atkarību problēmu risināšanā”.

SIA “Projektu un kvalitātes vadība” atbilstoši APD speciālistu priekšlikumiem turpina pilnveidot vairākus nodevumus – “Bērniem ar uzvedības vai atkarību problēmām vai to attīstības risku un viņu ģimenēm ārvalstīs pieejamie pakalpojumi un atbalsts”, “Bērniem ar uzvedības vai atkarību problēmām vai to attīstības risku un viņu ģimenēm Latvijā pieejamie pakalpojumi un atbalsts”, “Sabiedriskās domas izpēte par esošo un nepieciešamo atbalstu un pakalpojumiem bērnu uzvedības un atkarības problēmu risināšanā”, “Sabiedriskās domas izpēte par bērnu ar uzvedības vai atkarību problēmām vai to attīstības risku un viņu ģimeņu vajadzībām un atbalstu uzvedības vai atkarību problēmu risināšanā” un “Sabiedriskās domas izpēte par izglītības iestāžu un darba devēju iespējām un vēlmi iesaistīties atbalsta pasākumu sniegšanā bērniem ar uzvedības vai atkarību problēmām”.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Tematiskā atbalsta grupu īstenošana*”** ietvaros, nodibinājums “Sociālā atbalsta un izglītības fonds” (turpmāk – nodibinājums) no 2025. gada 5. marta nodrošināja tematisko atbalsta grupu norisi visos 5 Latvijas plānošanas reģionos, t.i. Ventspilī, Grobiņā, Saldū, Rīgā, Madonā, Cēsīs, Aizkrauklē, Jēkabpilī, Daugavpilī un Rēzeknē.

Darbs ar 18 tematiskajām atbalsta grupām tika pabeigts. No tām 8 tika nodrošinātas bērniem ar uzvedības vai atkarību problēmām vai to riskiem un 10 bērnu likumiskajiem pārstāvjiem (vecākiem, aizbildņiem un audžuģimenēm). Katrā tematiskajā atbalsta grupā bija iekļautas 12 tematiskas nodarbības, kur katras nodarbības ilgums bija 2 stundas.

Tematisko atbalsta grupu norise turpinās Rīgā un Cēsīs un 2025. gada augusta beigās Jūrmalā tiks uzsākta jauna tematiskā atbalsta grupa bērnu ar uzvedības vai atkarību problēmām nepilngadīgajiem ģimenes locekļiem (brāļiem un māsām), kas būs noslēdzošā tematiskā atbalsta grupa ar nodibinājumu noslēgtā līguma ietvaros.

 Projekta aktivitātes “**Mācību programmas izstrāde MK noteikumu 3.1. apakšpunktā minētajiem speciālistiem līdzinieku sagatavošanai konsultēšanas darbam un šo speciālistu mācību organizēšana un līdzinieku konsultāciju koordinēšana**” ietvaros 2025. gada 20. martā Centrs saskaņoja nodibinājuma “Sociālā atbalsta un izglītības fonds” izstrādāto nodevumu “Mācību programma tematisko atbalsta grupu vadītājiem līdzinieku sagatavošanai konsultēšanas darbam” (turpmāk – mācību programma).

Atbilstoši sagatavotajai mācību programmai, 2025. gada 20. martā tika organizētas 15 tematisko atbalsta grupu vadītāju mācības. Mācībās tematisko atbalsta grupu vadītāji tika iepazīstināti ar līdzinieku konceptu un sagatavoti identificēt, motivēt un iesaistīt tematisko atbalsta grupu dalībniekus individuālu līdzinieku konsultāciju sniegšanā.

Laika periodā no 2025. gada 21. marta līdz 2025. gada 31. jūlijam 14 tematisko atbalsta grupu dalībnieki kļuva par līdziniekiem un sniedza 15 līdzinieku konsultācijas 14 citiem tematisko atbalsta grupu dalībniekiem. Līdzinieku konsultāciju laikā tematisko atbalsta grupu dalībnieki dalījās ar savu dzīves pieredzi un sniedza atbalstu ar bērnu uzvedības vai atkarību problēmām saistīto izaicinājumu pārvarēšanā.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Mentora pakalpojuma apraksta un mentoru kompetences pilnveides programmas izstrāde, mentoru mācību organizēšana un mentora pakalpojuma nodrošināšana bērniem ar uzvedības vai atkarību problēmām vai to attīstības risku*”** ietvaros APD speciālisti sniedza priekšlikumus nodibinājumam “Sociālā atbalsta un izglītības fonds” par mentora pakalpojuma apraksta pilnveidi darbam ar bērniem ar uzvedības vai atkarību problēmām vai to attīstības risku. Ņemot vērā, ka grozījumos Sociālo pakalpojumu un sociālās palīdzības likumā (turpmāk – Likums), kas stāsies spēkā 2026. gada 1. janvārī, ir skaidri definēta pašvaldību loma sociālā mentora pakalpojuma nodrošināšanā bērniem ar uzvedības vai atkarību problēmām, APD speciālisti ir rosinājuši veikt grozījumus Ministru kabineta 2023. gada 21. novembra noteikumos Nr.676, kas reglamentē projekta īstenošanu, kā arī aicinājuši nodibinājumu mentora pakalpojuma aprakstā un kompetences pilnveides programmā integrēt sociālā mentora konceptu un sadarbību ar pašvaldību sociālajiem dienestiem.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Speciālistu konsultāciju nodrošināšana*”** ietvaros APD speciālisti 2025. gada 25. februārī ir saskaņojuši SIA “Bērnu un pusaudžu resursu centrs” izstrādāto nodevumu “Priekšlikumi speciālistu telefona konsultāciju saturam un publicitātes nodrošināšanai”, kā arī Speciālistu telefonkonsultāciju un publicitātes norises plānu. Sākot no 2025. gada 31. marta 14 pirmdienas, atbilstoši saskaņotajam plānam, bērniem ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm un aizbildņiem, bija pieejamas bezmaksas speciālistu konsultācijas pa telefonu vai izmantojot čatu (<https://drosmigssarunai.lv/>).

Informācija par konsultācijām tiek publicēta sociālajos tīklos (Facebook, Instagram, TikTok). Par speciālistu telefona konsultācijām stāsta arī sabiedrībā pazīstami influenceri, kuriem ir sekotāji bērnu, jauniešu un pieaugušo lokā. Tāpat informācija par aktivitāti tiek sniegta gan masu medijos (radio un TV), gan publiskos pasākumos, kuros piedalās Centrs un SIA.

Attēls, kurā ir mīkla, persona, puzle

Apraksts ģenerēts automātiski Lai īstenotu projekta aktivitāti “**Kompetences pilnveides programmas izstrāde un mācību organizēšana speciālistiem**” 2025.gada 3. februārī un 3. aprīlī tika izsludināts iepirkums Nr. BAC 2025/4.2-5/5 “Kompetences pilnveides programmas izstrāde un mācību organizēšana speciālistiem, kuru darbs ir saistīts ar atbalsta vai pakalpojumu nodrošināšanu bērniem vai to ģimenēm”, taču abas reizes iepirkums tika izbeigts bez rezultāta, jo netika saņemts neviens iepirkuma prasībām atbilstošs piedāvājums. Jauns iepirkums aktivitātes īstenošanai ir izsludināts 2025. gada 30. jūlijā.

Attēls, kurā ir mīkla, persona, puzle

Apraksts ģenerēts automātiski Projekta aktivitātes “**Multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija**” ietvaros ir uzsākta sadarbība ar Personu apvienību, kas sastāv no nodibinājuma “Latvijas Bērna atbalsta fonds” un biedrības “Resiliences centrs” (turpmāk kopā – Personu apvienība) (iepirkumu rezultātā noslēgti 2 līgumi 2025. gada 21. maijā un viens - 2025. gada 14. maijā).

Personu apvienība aktivitātes īstenošanai ir izveidojusi trīs speciālistu komandas, kas savstarpēji sadarbojoties izstrādā starptautiskās prakses izpētes un labās prakses apmaiņas pasākumu īstenošanas plānu un starpziņojumu par multidispilinātā atbalsta pakalpojuma konceptu, kurā integrēts gan starpdisciplinārais atbalsta pakalpojums, gan atbalsta pakalpojums, gan dzīvokļa pakalpojums. Koncepts atklās multidisciplinārā atbalsta pakalpojuma kopējo mērķi, uzdevumus, jomas un speciālistus, kuriem būtu savstarpēji jāsadarbojas, lai veidotu vienotu, koordinētu un pēctecīgu divu līmeņu dažādu speciālistu darbu ar bērniem ar uzvedības vai atkarību problēmām vai to attīstības risku un viņu ģimenēm.

Lai nodrošinātu multidisciplinārā atbalsta pakalpojuma aprobāciju visos Latvijas plānošanas reģionos, Personu apvienība plāno sadarboties ar Rīgas, Valmieras, Ventspils un Daugavpils valstspilsētas, kā arī Ropažu un Bauskas novada pašvaldībām.

 Lai īstenotu projekta aktivitāti **“Informēšanas pasākumi sabiedrībai un mērķa grupām”**, 2025.gada 16. maijā tika izsludināts iepirkums Nr. BAC 2025/4.1-5/10 “Komunikācijas stratēģijas izstrāde”, kura ietvaros plānots izstrādāt un nepieciešamības gadījumā aktualizēt komunikācijas stratēģiju, tās ietvaros plānotās komunikācijas kampaņas, to mērķus un uzdevumus, kā arī plānu, kādā šīs kampaņas īstenojamas. 2025.gada 10. jūlijā ir pieņemts lēmums līguma slēgšanas tiesības piešķirt SIA “Deep White”.

Attēls, kurā ir mīkla, persona, puzle

Apraksts ģenerēts automātiski Projekta aktivitātes “**Atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs**” īstenošanā APD ir uzsācis atbalsta pakalpojuma apraksta izstrādi un atbilstošāko speciālistu izvēli, lai iespējami veiksmīgāk nodrošinātu izglītības iestāžu speciālistu vajadzības darbā ar bērniem ar uzvedības vai atkarību problēmām vai to attīstības riskiem.

 Lai īstenotu projekta aktivitāti “**Izglītojošu un informatīvu pasākumu īstenošana**”, 2025.gada 20.maijā tika uzsākta sadarbība ar biedrību “STREETBASKET” (turpmāk – Biedrība), kas organizēs 50 pasākumus izglītības iestādēs, 10 publiskos reģionālo pasākumus un 2 pasākumus “Sarunu ceļojums”. Lai pasākumu saturs pēc iespējas labāk uzrunātu pasākumu mērķa grupu – bērnus ar uzvedības vai atkarību problēmām vai to risku un viņu ģimenes, katram pasākumu veidam tika izstrādāti atšķirīgi pasākuma scenāriji.

2025.gada 26.jūnijā notika preses konference, kurā sabiedrība tika plašāk informēta par plānotajiem pasākumiem. Jau 2025.gada 19.jūlijā Ventspilī tika organizēts pirmais pasākums “Sarunu ceļojums”. Pasākumam tika izveidoti arī video ieraksti, kuri pieejami YouTube - <https://www.youtube.com/watch?v=OHyb7xcJGhM&list=PLjmKCGEs5M6yngzUErGvOoaGhQeIy27jM> un Ghetto Games sociālo tīklu kontos.

Attēls, kurā ir mīkla, persona, puzle

Apraksts ģenerēts automātiski Lai attīstītu sadarbību ar valsts, pašvaldību un nevalstiskajām organizācijām, APD pārstāvji:

* 2025.gada 12. februārī sniedza informāciju Pasaules Veselības organizācijas ekspertiem par projektā plānotajiem pakalpojumiem un atbalstu;
* 2025. gada 18. februārī piedalījās Bērnu Klīniskās universitātes slimnīcas un Bērnu un jauniešu psihiskās veselības centra organizētajā hibrīdseminārā bērnu mentālās veselības speciālistiem;
* 2025. gada 27. februārī iesaistījās Eiropas komisijas pētījumā “Par turpmāko Eiropas Savienības finansējumu nodarbinātības, prasmju un sociālās iekļaušanas jomā” un sniedza atbildes uz pētniekiem interesējošajiem jautājumiem;
* iesaistījās Labklājības ministrijas Bērnu un ģimenes politikas departamenta projekta “Atbalsta instrumenti vardarbības ģimenē mazināšanai” organizētajā meistarklasē, kur dalījās ar pieredzi par pusaudžu vajadzībām, datos balstītu pakalpojumu veidošanu un to, kā sniegt atbalstu un mazināt iespēju pusaudžiem nonākt likumpārkāpumu veikšanas situācijās.

Attēls, kurā ir mīkla, persona, puzle

Apraksts ģenerēts automātiski Lai nodrošinātu, ka projekta aktivitātes papildina citu Eiropas Sociālā fonda projektu aktivitātes, veidojot mērķtiecīgu un efektīvu atbalstu ģimenēm ar bērniem, APD organizēja regulāras tikšanās ar Labklājības ministrijas Bērnu un ģimenes lietu politikas departamenta īstenotā projekta 4.3.6.4/1/24/I/001 “Atbalsta instrumenti vardarbības ģimenē mazināšanai” speciālistiem, ar Valsts izglītības satura centra īstenotā projekta Nr. 4.2.3.1/1/24/I/001 “Skola kopienā” un Jaunatnes starptautisko programmu aģentūras īstenotā projekta Nr. 4.2.3.4/1/24/I/001 “PROTI un DARI 2.0.” pārstāvjiem.

Attēls, kurā ir mīkla, persona, puzle

Apraksts ģenerēts automātiski Lai uzzinātu un diskutētu par jauniešu iespējām saturīgi pavadīt brīvo laiku, pārrunātu kvalitatīvas brīvā laika pavadīšanas idejas un šķēršļus, kas var traucēt jēgpilnu brīvā laika pavadīšanu, APD pārstāvji organizēja jauniešu līdziesaistes pasākumu 2025. gada 30. jūnijā Rīgas Bērnu, jauniešu un ģimeņu sociālā atbalsta centra struktūrvienībā “Imanta”. Savukārt, 2025.gada 16. jūlijā Jelgavas Jauniešu centrā “Pakāpiens” APD aicināja jauniešus uz diskusiju par jauniešu iespējām sniegt atbalstu skolotājiem viņu ikdienā.

Attēls, kurā ir mīkla, persona, puzle

Apraksts ģenerēts automātiski Lai attīstītu speciālistu spēju pēc iespējām precīzāk pamanīt ne tikai riskus, kas var veicināt uzvedības un atkarību problēmu attīstību, bet arī sniegtu identificētajām problēmām atbilstošu intervenci un atbalstu, APD 2025. gada 10. un 11. martā organizēja mācības “Par traumu un atkarību pārvarēšanu bērniem un ģimenēm (on dealing with trauma and addiction for children and families)”, kurās piedalījās centra un Labklājības ministrijas darbinieki, kā arī jomas speciālisti.

***Nākamajā pusgadā plānotās darbības:***

* nodrošināt BAS pakalpojumu visos 5 Latvijas plānošanas reģionos, kā arī veicināt sadarbību ar pašvaldību Bērnu tiesību aizsardzības sadarbības grupām un valsts, pašvaldību un NVO speciālistiem;
* turpināt veikt iepirkumu ietvaros noslēgto līgumu uzraudzību, t.sk. plānoto nodevumu izskatīšanu un priekšlikumu sniegšanu to pilnveidei;
* turpināt īstenot jauniešu līdziesaistes pasākumus jauniešiem no 17 līdz 19 gadu vecumam. Tuvākais pasākums plānots 2025. gada 13. augustā Saldus Bērnu un jaunatnes centrā, kur ar jauniešiem tiks diskutēts par mentora atbalstu jauniešiem;
* piedalīties Jauniešu iespēju festivālā KOPUMS/MAD Liepājā, kas notiks 2025. gada 16. augustā, kur vienkopus tiek aicināti jaunieši, jaunatnes darbinieki, organizācijas un citi interesenti, lai kopīgi lauztu stereotipus – izceltu jauniešu nozīmīgo lomu sabiedrībā un veicinātu diskusijas par jauniešu izaugsmei svarīgiem jautājumiem;
* nodrošināt nepieciešamā personāla piesaisti projekta aktivitātes “Atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs” īstenošanā un izstrādāt atbalsta pakalpojuma aprakstu;
* turpināt sadarboties ar Eiropas Sociāla fonda Plus īstenoto projektu pārstāvjiem pakalpojumu attīstībā;
* uzsākt projekta aktivitātes “Kompetences pilnveides programmas izstrādi speciālistiem, kuru darbs ir saistīts ar atbalsta vai pakalpojumu nodrošināšanu bērniem vai to ģimenēm” īstenošanu;
* izstrādāt iepirkuma dokumentāciju projekta aktivitātēm “Bērnu uzvedības vai atkarību problēmu agrīnu risku novērtēšanas sistēmas vadlīniju izstrāde, aprobācija izmēģinājumprojektā un speciālistu mācību nodrošināšana”.